Diari Oficial de la Generalitat Valenciana


Sumari del DOGV 1073, del 29-05-1989 (1989/813982)

RESOLUCIÓ de 31 de març de 1989, de la Direcció General de Patrimoni Cultural, per la qual es fan públics els tràmits administratius a seguir en relació amb les subvencions regulades al Capítol I, articles 3 i 4 del Capítol II, Capítol IV de l'ordre de la Conselleria de Cultura, Educació i Ciència de la Generalitat Valenciana de 20 de gener de 1987, sobre ajudes genèriques al teatre valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1073

Data del DOGV
:   29-05-1989

Secció del DOGV
:   ALTRES DISPOSICIONS

Número del document
:   1989/813982


Data del document
:   31-03-1989

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 31 de març de 1989, de la Direcció General de Patrimoni Cultural, per la qual es fan públics els tràmits administratius a seguir en relació amb les subvencions regulades al Capítol I, articles 3 i 4 del Capítol II, Capítol III i Capítol IV de l'Ordre de la Conselleria de Cultura, Educació i Ciència de la Generalitat Valenciana de 20 de gener de 1987, sobre ajudes genèriques al teatre valencià.  
Publicada per Ordre de la Conselleria de Cultura, Educació i Ciència de la Generalitat Valenciana de 20 de gener de 1987 la normativa d'ajudes al teatre valencià, convé d'establir els tràmits a seguir quant a documentació, terminis i altres incidències administratives, pel que fa referència als capítols I, II (arts. 3 i 4) III i IV per a 1989.  
En conseqüència, i fent ús de les facultats que li han estat conferides per la disposició final primera de l?Ordre esmentada, aquesta Direcció General de Patrimoni Cultural dicta la resolució següent:  
1. Tràmits generals  
a) Presentació de les sol·licituds.  
1. Les sol·licituds seran presentades als Serveis Territorials d'Educació i Cultura de la província corresponent al domicili del peticionari, dins un únic termini indiscriminat, qualsevulla que siga la categoria de la petició.  
Aquest terme s'estendrà entre l?endemà de la publicació d'aquesta resolució al DOGV i el 1r. octubre de 1989.  
Les documenacions també podran enviar-se per qualsevol de les vies que preveu l'article 66 de la Llei de Procediment Administratiu.  
2. Si la sol·licitud no inclou totes les dades exigides o hi manca documentació acreditativa, s'instarà l?interessat perquè, en el termini de deu dies, repare aquests defectes, amb l'advertiment que, altrament, la sol·licitud serà arxivada.  
Els Serveis Territorials d'Educació i Cultura remetran les sol·licituds d'ajuda amb l?informe corresponent a la Direcció General de Cultura la qual instruirà l?expedient corresponent.  
b) Documents comuns per a tots els expedients.  
1. Instància dirigida a l?Honorable Sr. Conseller de Cultura, Educació i Ciència de la Generalitat Valenciana, en model oficial, la qual serà facilitada als Serveis Territorials de Cultura respectius.  
2. Fotocòpia del DNI del sol·licitant.  
3. Certificat d'inscripció de l?empresa de local o companyia, o l'associació cultural al Registre Administratiu d'Empreses i Associacions de caràcter teatral de la Comunitat Valenciana, o si no n'hi ha, un justificant d'haver iniciat la tramitació de sol·licitud d'inscripció en el Registre adés esmentat.  
c) Resolució de les sol·licituds.  
1. Per a la valoració dels diferents expedients, i d'acord amb el que determina l'art. 13 de l?Ordre sobre ajudes genèriques al teatre valencià, es constituirà una comissió especial del Consell Assessor de Teatre.  
2. Aquesta Comissió està formada per un President, un Secretari i tres vocals, designats pel Consell Assessor de Teatre en sessió extraordinària convocada amb aquesta finalitat l'1 d'abril de 1987, segons allò que hom disposa en l'article 4 de l?Ordre de 14 de juny de 1984.  
3. Tant la Direcció General de Patrimoni Cultural com la Comissió Valoradora, vistes les sol·licituds presentades i els documents que les acompanyen, podran demanar als interessats totes aquelles dades i acreditacions que creguen necessàries per a la correcta qualificació dels projectes.  
4. Tal com es determina a l'article 14 de l?Ordre sobre ajudes genèriques al teatre valencià, la Direcció General de Patrimoni Cultural, vist l?informe no vinculant emés per la comissió, seleccionarà els diferents projectes que puguen ser objecte de subvenció i els atribuirà una consignació econòmica determinada.  
5. Una vegada formalitzats els tràmits d'acceptació, la signatura del conveni, o de l'aportació de la documentació acreditativa que pertoque en cada cas, la Direcció General de Patrimoni Cultural elevarà la proposta de resolució corresponent a l?Honorable Sr. Conseller de Cultura, Educació i Ciència de la Generalitat Valenciana.  
6. Les sol·licituds podran ser resoltes a mesura que siguen informades per la Comissió Valoradora, la qual està facultada per a celebrar tantes sessions com el president decidesca de convocar. En qualsevol cas, totes les sol·licituds hauran d'estar informades i resoltes, en un termini no superior a tres mesos comptadors a partir de la data de la seua presentació.  
7. Les ajudes que es concediran per a aquesta finalitat seran a càrrec de l'aplicació 70.14.439.7.127.5 del pressupost per a 1989 de la Generalitat Valenciana, en cas d'empreses, i de l'aplicació 57.98.339.6.612.4 en cas d'associacions culturals. En ambdòs casos de la línia de subvenció 403/000/89.  
8. Qualsevol alteració substancial en l'aplicació de la subvenció pot donar lloc a l'anul·lació de l'ajuda econòmica si hom no hagués obtingut conformitat prèvia per part del beneficiari.  
9. La Direcció General de Patrimoni Cultural podrà fer totes aquelles inspeccions que estime oportunes i adoptar les messures necessàries per tal de comprovar l'aplicació correcta de la subvenció concedida.  
2. Tràmits particulars  
A. Teatres i companyies concertades.  
a) Sol·licitants.  
Empresaris individuals i titulars o representants legals de les empreses teatrals, en cas de persones jurídiques.  
b) Documentació específica.  
A més dels documents indicats en el punt 1.b. caldrà aportar els següents:  
1. Memòria que continga proposta, plans concrets, requisits tècnics, artístics i econòmics i compromissos que s'exigeixen, segons ho determinen els articles 1.1. o 2.1. de l'Ordre d'ajudes genèriques al teatre valencià.  
2. Pressupost detallat d'ingresos i despeses que reflexe el muntant del projecte presentat.  
3. En cas de locals, document acreditatiu de la propietat del local que es proposa, o arrendament o de cessió en ús.  
4. Relacions de totes aquelles subvencions que s'hagen sol·licitat o obtingut amb la mateixa finalitat d'entitats publiques o privades, per al període de concertació que hom proposa.  
c) Procés de resolució i obligacions del beneficiaris.  
1. La Direcció General de Patrimoni Cultural, vist l?informe no vinculant emés per la Comissió avaluadora que determina en l'apartat 1.c. de la present resolució, seleccionarà els projectes que puguen ser objecte de subvenció i comunicarà als sol·licitants la quantitat que en l?esmentat concepte s'hi destina, els terminis de lliurament i l'aplicació que calga donar a l?esmentada subvenció perquè aquells, dins el termini de 15 dies, aporten conformitat escrita a la comunicació de la Direcció General de Patrimoni Cultural, i compromís de compliment de la concertació en els terminis que s'estipulen.  
2. Resolta la concessió d'ajuda, es redactarà un document de concertació subscrit per la Direcció General de Patrimoni Cultural i el sol·licitant, on es reflexaran els terminis concrets en què es realitzarà i a continuació Direcció General de Patrimoni Cultural lliurarà al beneficiari la subvenció en els terminis determinats.  
3. Prèviament a la percepció del segon o successius terminis de la subvenció, el beneficiari ha de presentar una Memòria acreditativa del compliment exacte dels termes pactats en la concertació i de manera fefaent, que l?empresa ha complert les seues obligacions tributàries i les contractuals quant al seu personal, d'acord amb el que determinen les Disposicions Finals segona i tercera de l?Ordre sobre ajudes genèriques al teatre valencià.  
B. Producció, exhibició i gires.  
a) Sol·licitants.  
Empresaris individuals i titulars o representants legals de les empreses teatrals, en cas de les persones jurídiques.  
b) Documentació específica.  
1. Projecte artístic que es proposa de realitzar, adjuntant-hi els documents següents:  
- Títol i autor de l?espectacle o espectacles.  
- Cas que l?obra projectada genere drets d'autor, certificat de la SGAE tot indicant que s'està autoritzat per a realitzar la posada en escena de l?espectacle de referència.  
- Quadres artístics i tècnics.  
-En cas de producció i/o exhibició, data i local o locals previstos per a l'estrena de l?obra i la seua representació, amb un mínim de 10 funcions confirmades.  
-En cas de gira, calendari, locals i municipi en que s'haja de representar l?obra o obres que constitueixen el repertori de la companyia amb un mínim de 10 funcions confirmades .  
2. Pressupost detallat, amb indicació d'ingressos i despeses previstos, que reflexe el muntant del projecte presentat.  
3. Relació de totes aquelles altres subvencions que hom haja sol·licitat o obtingut d'entitats públiques o privades amb aquesta finalitat.  
c) Procés de resolució i obligacions dels beneficiaris.  
1. La Direcció General de Patrimoni Cultural, vist l?informe no vinculant emés per la comissió avaluadora que hom determina en l'apartat 1.c. de la present resolució, seleccionarà els projectes que puguen ser objecte de subvenció, i ho comunicarà als sol·licitants perque ells, dins un termini de 15 dies, aporten certificaciló de la Tresorería Territorial de la Seguretat Social d'estar al corrent del pagament de les quotes del Règim Especial de la Seguretat Social dels artistes i fotocòpia de la carta de Pagament de la Llicència Fiscal d'Activitats Professionals i Artístiques com a empresari de companyia teatral, transcorregut aquest termini sense aportar aquests documents, hom entendrà que el sol·licitant renuncia a la subvenció i hom procedirà a arxivar-ne l?expedient.  
2. Una vegada resolta la concessió d'ajudes, es notificarà a la persona beneficiada, la qual ha de presentar davant la Direcció General de Patrimoni Cultural en el terme de quinze dies, la documentació que acredite que disposa de local o locals per a l?estrena de la producció o exhibició del o dels espectacles a les poblacions que integren la gira, durant els dies que se subvencionen. Quan s'haja rebut aquesta documentació, hom començarà a tramitar el pagament del 50% de l?import de la subvenció previa presentació d'un aval bancari pel total de l?import de la subvenció o de comptes justificades del procés de producció o exhibició de l?espectacle fins almenys el 50% de l?import de la subvenció, i el 50% restant ho serà a partir del moment en què es justifique que s'ha acomplert totalment el projecte artístic que motivà la concessió de l'ajuda, per a la qual cosa s'haurà de presentar el certificat corresponent de la Societat General d'Autors d'Espanya en què consten obres representades, ciutats, locals, dates en que s'han dut a terme les representacions, i que s'haja acreditat, de manera fefaent, que el sol·licitant ha acomplert les obligacions tributàries i les contractuals respecte de la seua persona, tal com determinen les Disposicions Finals segona i tercera de l?Ordre sobre ajudes genèriques al teatre valencià.  
C. Infrastructura teatral.  
a) Sol·licitants.  
1. Empresaris de Sala o Local a títol individual i titulars o representants legals de persones jurídiques, titulars de locals teatrals.  
b) Documentació.  
1. Document acreditatiu de la propietat del local o arrendament o cessió en l?ús.  
2. Acreditació d'estar al corrent de les obligacions tributàries tal com es determina a les disposicions finals segona i tercera de l?Ordre sobre ajudes genèriques al teatre valencià.  
3. Memòria que inclou el projecte d'infrastructura tècnica i equipament del local, o el seu condicionament, d'acord amb les normes que imposa la legislació vigent en matèria d'espectacles públics.  
4. Pressupost detallat.  
5. Relació de totes aquelles subvencions que s'hagen sol·licitat o obtingut amb la mateixa finalitat d'entitats públiques o privades durant l'any actual.  
6. Cas que es tracte d'una sala d'apertura recent, el projecte d'activitats artístiques previstes per a desenvolupar a partir del moment en què la sala entre en funcionament.  
c) Procès de resolució i obligacions dels beneficiaris.  
1. La Direcció General de Patrimoni Cultural, vist l?informe no vinculant emés per la comissió avaluadora que hom determina en l'apartat 1.c. de la present resolució, seleccionarà els projectes que puguen ser objecte de subvenció i comunicarà als sol·licitants la quantitat que en concepte de subvenció els ha estat concedida i l'aplicació que haja de donar-se-li, perquè en el terme de 15 dies aporten compromís signat de realitzar les adquisicions i treballs necessaris a compte seu, en la part no coverta per la subvenció que otorgue la Conselleria de Cultura, Educació i Ciència de la Generalitat Valenciana.  
2. Una vegada resolta la concessió de l'ajuda, hom començarà a tramitat el pagament del 50% de la subvenció, després de la presentació prèvia d'un aval bancari pel total de l?import de l'ajuda o de comptes justificats per un import equivalent al 50% de la subvenció aprovada, i el 50% restant ho serà a partir del moment en què es justifiquen documentadament la realització de despeses per un import equivalent i com a mínim, al total de la subvenció concedida.  
3. Els beneficiaris d'aquestes subvencions estaran obligats a justificar la totalitat de la inversió segons les memòries i pressupostos presentats, í a la realització de les quals s'han compromés els esmentats beneficiaris, en un termini de temps no superior a sis mesos, comptadors des de la data de la conclusió d'obres o adquisició del material objecte de la subvenció, la qual cosa podrà donar lloc, si no se fa, a l'anul·lació de l'ajut otorgar i la consegüent exigència del seu reintegrament per part de l'Administració.  
D. Associacions culturals.  
a) Sol·licitants.  
Els presidents de les associacions culturals, o els seus representants degudament autoritzats.  
b) Documents.  
1. Memòria de l'activitat o programa per al qual hom sol·licita la subvenció.  
2. Pressupost detallat d'ingresos i depeses que reflexe el cost del projecte presentat.  
3. Relació de les demés subvencions que s'hagen obtingut o sol·licitat amb la mateixa finalitat, d'entitats públiques o privades durant l'any actual.  
4. Si la petició d'ajuda té una finalitat específica compresa en altres apartats de l?Ordre d'ajudes genèriques al teatre valencià -producció d'un espectacle professional, infraestructura d'una sala teatral utilitzada per l'associació, etc.- cal que s'hi aporte, a més, la documentació concreta requerida per a cadascuna de les esmentades modalitats d'ajudes.  
c) Procés de resolució i obligacions dels beneficiaris.  
1. La Direcció General de Patrimoni Cultural, vist l?informe no vinculat emés per la comissió avaluadora que es determina en l'apartat 1.c. de la present resolució, seleccionarà els projectes que puguen ser objecte de subvenció, i comunicarà als sol·licitants la quantitat que, en concepte de subvenció, els ha estat concedida, i l'aplicació que li s'haja de donar perquè, dins al terme de 15 dies, aporten els documents que, en funció d'aquella calguen, així com conformitat escrita de l'acceptació de l?esmentada subvenció i de les condicions particulars que regisquen la seua concessió, amb l'advertiment que, si no ho fan així, hom entendrà que el sol·licitant renuncia a la subvenció i hom procedirà a arxivar-ne l?expedient.  
2. Una vegada resolta la concessió d'ajuda, es començarà a trametre el pagament del 50% de la subvenció, després de la presentació prèvia d'un aval bancari pel total de l'import de l'ajuda o de comptes justificats per un import equivalent al 50% de la subvenció aprovada i el 50% restant ho serà a partir del moment en què es justifique documentalment la realització de l'activitat o la contractació de la despesa que justificà la concessió d'aquella, si no és que, per les especials característiques del projecte subvencionat, s'haja establert alguna fórmula de concertació o conveni en què s'estipulen procediments diferents de pagament.  
3. En tots el casos, el beneficiari haurà d'acreditar, a més de manera fefaent, el compliment de les obligacions tributàries, segons que determinen les Disposicions Finals segona i tercera de l'Ordre sobre ajudes genèriques al teatre valencià.  
València, 31 de març de 1989.   
El Director General d Patrimoni Cultural:   
Enric M. Cuñat Sesé.